**Սաթենիկ Զորիկի Հովհաննիսյան** (օգոստոսի 15, 1953(1953-08-15))` հայ նկարչուհի, ԽՍՀՄ նկարիչների միության անդամ (1989-1991), ՀՀ նկարիչների միության անդամ (1991)։

Կենսագրություն
--------------

Սաթենիկ Հովհաննիսյանը ծնվել է 1953 թ. Հայաստանում։ 1976 թ. ավարտել է Փանոս Թերլեմեզյանի անվան գեղարվեստական ուսումնարանը։ Մասնագիտացել է վաստակաշատ արվեստագետներ Անատոլի Գրիգորյանի, Վերգինե Հայրապետյանից, Միքայել Հովհաննիսյանի, Վովա Ռեզենի մոտ։ 1978 թվականից մասնակցում է հանրապետական և միջազգային ցուցահանդեսների, ինչպես, օրինակ, 1984 թ. Կանադայում, 1986 թ. Ռուսաստանում և այլն։ 1989–1991 թթ. եղել է ԽՍՀՄ նկարիչների միության անդամ։ 1991 թ.-ից ՀՀ նկարիչների միության անդամ է։ 1976 -1979 թթ. նկարչության ուսուցչուհի է եղել Երևանի N142 միջնակարգ դպրոցում։ 1979–1982 թթ. աշխատել է Երևանի պետական համալսարանի ‹‹Հայագիտական›› կենտրոնում՝ որպես պատմական նմուշների վերականգնող։ Վերականգնված աշխատանքների մեծ մասը գտնվում է «Սարդարապատ» պետական ազգագրության թանգարանում։ 2002–2003 թթ. աշխատել է Նաղաշ Հովնաթանի անվան գեղարվեստի ակադեմիայում՝ որպես գեղանկարչության դասախոս։ 2004 թվականից ցայսօր դասավանդում է Երևանի Նոր Նորքի վարչական շրջանի կենտրոնական գրադարանին կից նկարչական ստուդիայում։ Վարում է անհատական դասընթացներ մասնագետների և սիրողական խմբերի համար։ Ունի իր նկարչական արվեստանոցը (1989 թվականից)։

Ստեղծագործություն
-----------------

Սաթենիկ Հովհաննիսյանը նկարել է վաղ հասակից։ Նրա ինքնատիպ ձեռագիրը, ստեղծարար միտքը ժամանակի ու վարպետության կատարելագործման ընթացքում ստեղծել են բնապատկերների, դիմանկարների, նատյուրմորտների անշփոթելի շարքեր։ Ներշնչվել է Մարտիորոս Սարյանի, Հարություն Կալենցի, Մինաս Ավետիսյանի և ֆրանսիական իմպրեսիոնիստների գործերից ու ստեղծագործական մտքի անսպառ երևակայությունից։ Պոստիմպրեսիոնիզմի և էքսպրեսիոնիզմի ներկայացուցիչ է։ Նրա մի քանի տասնյակ աշխատանքներ գտնվում են մասնավոր հավաքածուներում (Ֆրանսիա, Հոլանդիա, Շվեդիա, Արգենտինա, Ամերիկայի Միացյալ Նահանգներ, Կանադա, Ռուսաստան և այլն)։

Կարծիքներ Սաթենիկ Հովհաննիսյանի արվեստի մասին
---------------------------------------------

*‹‹.... գեղանկարչուհու հախուռն և «քաոսային» թվացող վրձնահարվածների ներքին շերտերում երաժշտություն ու հեքիաթային անդորր կա։ Գույների ճաշակավոր համադրումները, մտացածին ու խոհածին տրամադրությունները, ինչ-որ տեղ «մանկական» անմիջականությունն ու բավական հասուն արվեստագետի աշխարհընկալումային զուգորդումները հնարավորություն են ընձեռում ենթադրելու, որ գործ ունենք ճշմարիտ արվեստի հետ››*:
08.10.1991,
Հովիկ Հովեյան,
գրող, նախկին ՀՀ մշակույթի նախարար, ներկայում Ժողովրդական արվեստի թանգարանի տնօրեն

*‹‹....հեղինակը օժտված է գեղանկարչի բնատուր շնորհքով և հասել է որոշակի վարպետության:Նրա արվեստը իհարկե ինքնուրույն է և ինքնաբուխ, բայց և շատ կողմերով կապված է արդի հայ նկարչության ավանդների հետ, հարազատ է մեր զգացումներին....››*:
10.10.1991
Տիգրան Թոքմաջյան,
նկարիչ

*«Այցելելով բազմաթիվ ցուցահանդեսներ, միայն նկարչուհին որը ստիպեց հասկանալ և հարգել նման շկոլան։ Ես, որպես արվեստին մոտ կանգնած մարդ, առաջին անգամ տեսա հայ շնորհալի նկարչուհու։ Չզարմանաք մեծարման համար, որովհետև միշտ մեծարվել են ինչ-որ միջնորդությամբ, բայց այս անգամ՝ ոչ»*։
12.09.1995 թ.
Էլբակյան

*«Սաթենիկը հրաշալի, ինքնատիպ նկարիչ է, ցավում եմ, որ մինչ այս ցուցահանդեսը ծանոթ չեմ եղել նրա ստեղծագործություններին։ Նուրբ, միաժամանակ կրքոտ գեղանկարչություն, կտավի կամ կարտոնի մակերեսի բարձր կուլտուրա. ահա՛ թե ինչն է բնորոշ գեղանկարչուհի Սաթենիկ Հովհաննիսյանին»*։
14.07.2004 թ.
Վարուժան Վարդանյան,
ՀՀ վաստակավոր նկարիչ

*«....մեծ դինամիկա և շարժում, ուժով արվեստ է։ Բրավո՛, Սաթե՛ն»*։
20.07.2004 թ.
Խորեն Աբրահամյան,
ԽՍՀՄ ժողովրդական արտիստ

Անհատական ցուցահանդեսներ
------------------------

Երևան, Լրագրողների տուն, 1991 թ.-առաջին անհատական ցուցահանդես

Երևան, ՀՀ նկարիչների միություն, 1995 թ. - երկրորդ անհատական ցուցահանդես

Երևան, ՀՀ նկարիչների միություն, 2004 թ.- երրորդ անհատական ցուցահանդես

Երևան, ՀՀ նկարիչների միություն, 2011 թ.- չորրորդ անհատական ցուցահանդես

Երևան, ՀՀ նկարիչների միություն, 2018 թ.- հինգերորդ անհատական ցուցահանդես

Երևան, ՀՀ նկարիչների միություն, 2023 թ.- անհատական ցուցահանդես

Պատկերասրահ
-----------

* Աղջիկն ու շունը, 110x70, ակրիլ, 2017Աղջիկն ու շունը, 110x70, ակրիլ, 2017
* Արևոտ օր, 110x70, ակրիլ, 2017Արևոտ օր, 110x70, ակրիլ, 2017
* Հայուհու դիմանկար, 65x80, յուղաներկ, 1983Հայուհու դիմանկար, 65x80, յուղաներկ, 1983
* Ծաղիկներ, 50x60, գուաշ, 2012 թ.-գտնվում է անհատական հավաքածուումԾաղիկներ, 50x60, գուաշ, 2012 թ.-գտնվում է անհատական հավաքածուում
* Նատյուրմորտ, 60x50, յուղաներկ,  2005 թ.Նատյուրմորտ, 60x50, յուղաներկ,  2005 թ.
* Մայրամուտ, 70x60, յուղաներկ,  2001 թ.Մայրամուտ, 70x60, յուղաներկ,  2001 թ.
* Տունը,  40x30, յուղաներկ,  2010 թ. /գտնվում է անհատական հավաքածուումՏունը,  40x30, յուղաներկ,  2010 թ. /գտնվում է անհատական հավաքածուում
* Շունը, 90x70, ակրիլ, 2010 թ.Շունը, 90x70, ակրիլ, 2010 թ.
* Գարուն, 120x100, յուղաներկ, 2004 թ.Գարուն, 120x100, յուղաներկ, 2004 թ.

Ծանոթագրություններ
------------------

1. ↑  «ՆՈՐ ՆՈՐՔ ԼՈԻՐԵՐ։ Հանրապետության տոնը Նոր Նորքի կենտրոնական գրադարանում 28.05.2013»։ *ՆՈՐ ՆՈՐՔ ԼՈԻՐԵՐ*։ Վերցված է 2018-06-05
2. ↑  «Նոր Նորք Վարչական Շրջան»։ *www.facebook.com* (հայերեն)։ Վերցված է 2018-06-05  CS1 սպաս․ հայերենը նշված է (link)
3. ↑  «Հանրապետության տոնը Նոր Նորքի կենտրոնական գրադարանում | Ֆեյսբուք»։ *web.facebook.com* (հայերեն)։ Վերցված է 2018-06-05  CS1 սպաս․ հայերենը նշված է (link)
4. ↑  Gallery 2018 Artmajeur Online Art։ «Search "satenik hovhannisyan"»։ *Artmajeur Online Art Gallery*։ Վերցված է 2018-06-05
5. ↑  «Լավագույն կին գեղանկարիչներից... Սաթենիկ Հովհաննիսյան (լուսնկարներ)»։ *www.panorama.am* (անգլերեն)։ Վերցված է 2018-06-05
6. ↑  Gallery 2018 Artmajeur Online Art։ «Search "satenik hovhannisyan"»։ *Artmajeur Online Art Gallery*։ Վերցված է 2018-06-05

Արտաքին հղումներ
----------------

* 
* 
* 
* 
* 
*